Covid-19-statistieke: Volgehoue afname in alle provinsies | Maroela Media
Covid-19-statistieke: Volgehoue afname in alle provinsies
Daar is 'n volgehoue afname in nuwe Covid-19-infeksies in alle provinsies en die Nasionale Instituut vir Oordraagbare Siektes (Nios) sê Gauteng, Limpopo en Noordwes is nou ook deur die derde vlaag infeksies.
"Die tendens is bemoedigend, maar ons moenie ons waaksaamheid verslap nie," sê dr. Michelle Groome, hoof van waarneming en reaksie by Nios.
Volgens Nios is 2 967 nuwe gevalle van die koronavirus bevestig, wat die algehele syfer op 2 889 298 te staan bring. Die nuwe gevalle verteenwoordig 'n positiwiteitskoers van 7%.
Nog 124 nuwe Covid-19-verwante sterftes is aangemeld en tot dusver is 86 500 mense in Suid-Afrika weens die virus dood.
Meer as 17,4 miljoen toetse vir Covid-19 is reeds in die land gedoen, altesame 42 579 sedert die vorige verslag.
Die meeste nuwe gevalle is steeds in KwaZulu-Natal (23%), gevolg deur die Wes-Kaap (20%), die Oos-Kaap (12%), die Vrystaat en Gauteng (11% elk), die Noord-Kaap (8%), Noordwes (7%), Mpumalanga (6%) en Limpopo (2%).
Altesame 2 750 213 mense het reeds van die virus herstel, terwyl daar tans nog 52 585 aktiewe gevalle van Covid-19 is.
Nog 187 003 inentings teen Covid-19 is Woensdag gedoen en meer as 16,5 miljoen mense in Suid-Afrika is reeds teen die virus ingeënt.
'Aanvaller' vas net ure ná rooftog op plaas
Alhoewel daar 'n afname is ,is die totaal aktiewe gevalle nog hoog en moet daar nie verslapping wees in die beperkings maatreëls nie.Die positiewe gevalle moet ook skerp daal voordat daar gedink kan word oor opheffings van maatreëls.
Jy moet ingeteken wees om te stem12-9Jy moet ingeteken wees om te stem
Alhoewel hierdie persentasies 'n afname toon, kan ek net wonder wat na die naweek gaan plaasvind. Die voorspellings is daar dat dit 'n besige, kuier naweek, gaan wees. Hoe gaan dit die positiwiteitstoets beinvloed? Lees onlangs dat die 1918 Griep na die vierde fase verdwyn het, maar Dr Reiner Veilmich se navorsing, beskikbaar op sosiale media het net weer die boosheid van die mensdom, bewys. Die feit dat landsleiers meegedoen het, om Covid 19 te dryf om die 'Plandemie' en sy vaksinering daar te stel.